钦定古今图书集成/明伦汇编/官常典/第249卷 > 《为王仪同莹初让表》王筠
## 钦定古今图书集成/明伦汇编/官常典/第249卷 > 《为王仪同莹初让表》王筠

执玉献金，卒先五等，亲冕迎轺，光导百辟，坐阶远大，
遂致隆满。自位昇朝首，职冠《礼闱》，辞满之愿将际，致
仕之请方奏。而思渥恩皆昭奖必被，宠章爰降，朝野
惊瞩。是以安石归于固请，元规终以致让。况臣才质
空疏，器量庸浅，而可以妄参铉席，䩄貌槐庭。